CELEX: 32013R0566
Language: lv
Date: 2013-06-18 00:00:00
Title: Komisijas Regula (ES) Nr. 566/2013 ( 2013. gada 18. jūnijs ), ar ko groza I pielikumu Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās

19.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 167/29
            
         KOMISIJAS REGULA (ES) Nr. 566/2013
   (2013. gada 18. jūnijs),
   ar ko groza I pielikumu Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 22. decembra Regulu (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (1) un jo īpaši tās 74. panta 1. punktu,
   tā kā:
   
               (1)
            
            
               Regulas (EK) Nr. 44/2001 I pielikumā uzskaitīti valsts jurisdikcijas noteikumi, kas minēti regulas 3. panta 2. punktā un 4. panta 2. punktā.
            
         
               (2)
            
            
               Regulas (EK) Nr. 44/2001 I pielikums ir vairākkārt grozīts – pēdējie grozījumi izdarīti ar Komisijas Regulu (ES) Nr. 156/2012 (2), lai atjauninātu valsts jurisdikcijas noteikumus.
            
         
               (3)
            
            
               Polija ir paziņojusi Komisijai par papildu grozījumiem I pielikumā iekļautajā sarakstā.
            
         
               (4)
            
            
               Saskaņā ar Nolīguma starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (3) 2. pantu šī regula saskaņā ar starptautiskajām tiesībām būtu jāpiemēro attiecībām starp Eiropas Savienību un Dāniju.
            
         
               (5)
            
            
               Tādēļ Regula (EK) Nr. 44/2001 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (EK) Nr. 44/2001 I pielikumā ierakstu par Poliju aizstāj ar šādu:
   
               “—
            
            
               Polijā: Civilprocesa kodeksa (Kodeksu postępowania cywilnego) 1103. panta 4. punkts un 1110. pants, ciktāl tie nosaka jurisdikciju, pamatojoties vienīgi uz kādu no šādiem apstākļiem: pieteikuma iesniedzējs ir Polijas pilsonis vai viņa pastāvīgā dzīvesvieta, domicils vai juridiskā adrese ir Polijā.”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2013. gada 18. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 12, 16.1.2001., 1. lpp.
   
      (2)  OV L 50, 23.2.2012., 3. lpp.
   
      (3)  OV L 299, 16.11.2005., 62. lpp.